钦定古今图书集成/方舆汇编/边裔典/第051卷 > 北魏
## 钦定古今图书集成/方舆汇编/边裔典/第051卷 > 北魏

### 太武帝太延元年二月焉耆国遣使朝献

太延三年三月焉耆国遣使朝献。

太延五年四月焉耆国遣使朝献。

按：以上《魏书太武帝本纪》云云。

### 太平真君九年诏成周公万度归讨焉耆屠其城

按《魏书太武帝本纪》，九年九月，成周公万度归千里
驿上，大破焉耆国。其王鸠尸卑那奔龟兹。十二月，诏
成周公万度归自焉耆，西讨龟兹。”按《焉耆本传》，“焉
耆国在车师南，都员渠城白山南七十里，去代一万
二百里。其王姓龙，名鸠尸卑那，即前凉张轨所讨龙
熙之裔。所都城方二里，国内凡有九城，国小人贫，无
纲”纪法令，兵有弓、刀、甲槊。婚姻略同华夏，死亡者皆
焚而后葬。其服制满七日则除之。丈夫并剪发以为
首饰。文字与婆罗门同。俗事天神，并崇信佛法。尤重
“二月八日、四月八日”，是日也。其国咸依释教，斋戒行
道焉。气候寒。土田良沃，谷有稻、粟、菽、麦，畜有驼、马。养
蚕不以为丝，唯充绵纩。俗尚蒲萄酒，兼爱音乐。南去
海十馀里，有鱼盐蒲苇之饶。东去高昌九百里，西去
龟兹九百里，皆沙碛。东南去瓜州二千二百里。恃地
多险，颇剽劫中国使。世祖怒之，诏成周公万度归讨
之，约赍轻粮，取食路次。度归入焉耆东界，击其边，守
左回、尉犁二城，拔之。进军向员渠，鸠尸卑那以四五
万人出城守险以拒。《度归募壮勇，短兵直往，冲鸠尸
卑那，众大溃，尽虏之，单骑走入山中。度归进屠其城，
四鄙诸戎皆降服。焉耆为国，斗绝一隅，不乱日久，获
其珍奇异翫，殊方谲诡不识之物，橐驼、马牛杂畜巨
万。时世祖幸阴山北宫，度归破焉耆露板至，世祖省讫，赐司徒崔浩书曰：“万度归以五千骑，经万馀里，拔
焉耆二城，获其珍奇异物及诸委积，不可胜数。自古
帝王，虽云即序西戎，有如指注，不能控引也。朕今手
把而有之，如何？浩上书称美，遂命度归镇抚其人。初，
鸠尸卑那走山中，犹觊城不拔，得还其国；既见，尽为
度归所克，乃奔龟兹，龟兹以其婿厚待之。